CELEX: 52016PC0745
Language: et
Date: 2016-11-29
Title: Ettepanek: EUROOPA PARLAMENDI JA NÕUKOGU MÄÄRUS millega tunnistatakse kehtetuks nõukogu määrus (EMÜ) nr 1101/89 ning määrused (EÜ) nr 2888/2000 ja (EÜ) nr 685/2001

EUROOPA KOMISJON
            Brüssel,29.11.2016
            COM(2016) 745 final
            2016/0368(COD)
            Ettepanek:
            EUROOPA PARLAMENDI JA NÕUKOGU MÄÄRUS
            millega tunnistatakse kehtetuks nõukogu määrus (EMÜ) nr 1101/89 ning määrused (EÜ) nr 2888/2000 ja (EÜ) nr 685/2001 
            (EMPs kohaldatav tekst)
            
               
         
         
            
               SELETUSKIRI
            
            
               1.ETTEPANEKU TAUST
            
            
               Käesolev ettepanek, millega tunnistatakse kehtetuks nõukogu määrus (EMÜ) nr 1101/89 ning määrused (EÜ) nr 2888/2000 ja (EÜ) nr 685/2001, on esitatud komisjoni õigusloome kvaliteedi ja tulemuslikkuse programmi (REFIT) ning paremat õigusloomet käsitleva kohustuse alusel. Eesmärk on tagada otstarbekohane ja kvaliteetne õigusraamistik, nagu on osutatud Euroopa Parlamendi, Euroopa Liidu Nõukogu ja Euroopa Komisjoni vahel sõlmitud institutsioonidevahelises kokkuleppes parema õigusloome kohta. Selleks on komisjon kindlaks teinud kõnealused vananenud määrused ja teeb ettepaneku need kehtetuks tunnistada.
            
            
               1.1.Nõukogu määrus (EMÜ) nr 1101/89
            
            
               Euroopa Liidu toimimise lepingu artikli 91 alusel kehtestati määrusega (EMÜ) nr 1101/89 siseveetranspordi sektori struktuurilise tõhustamise kord laevastikele, mis tegutsevad Belgia, Saksamaa, Prantsusmaa, Luksemburgi, Madalamaade ja Austria üksteisega ühenduses olevates siseveeteede võrgus.
            
            
               Kõnealuse määruse eesmärk oli vähendada siseveeteede laevastike ülemahutavust laevade vanametalliks lammutamise kavade kaudu, mis on ühenduse tasandil kooskõlastatud. Määrus (EMÜ) nr 1101/89 koostati nii, et see oleks ajaliselt piiratud, nagu on selgitatud artikli 8 lõikes 1. Kõnealune määrus kaotas kehtivuse 28. aprillil 1999.
            
            
               29. märtsil 1999 võeti vastu nõukogu määrus (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks, et tagada asjakohaste vahendite jätkuv kättesaadavus siseveetranspordi sektoris ning et hallata laevastiku mahutavust. Kõnealune määrus, millega asendati määrus (EMÜ) nr 1101/89, jõustus 29. aprillil 1999.
            
            
               1.2.Määrus (EÜ) nr 2888/2000
            
            
               Euroopa Liidu toimimise lepingu artikli 91 alusel jaotati määrusega (EÜ) nr 2888/2000 liikmesriikide vahel raskete kaubaveokite kvoodid, mille ühendus sai Šveitsilt ajavahemikuks 2001–2004. 
            
            
               
                  Euroopa Ühenduse ja Šveitsi Konföderatsiooni vahelise kaupade ja reisijate raudtee- ja maanteeveo kokkuleppe
               
                (mis allkirjastati 21. juunil 1999 ja mis jõustus 1. juunil 2002) artikliga 8 kehtestati sellised kvoodid sõidukitele, mille täismass on 34–40 tonni, üleminekukorrana ajavahemikus 2001–2004. 
            
            
               Vastavalt kõnealuse kokkuleppe artikli 8 lõikele 6 vabastatakse alates 1. jaanuarist 2005 kõik direktiivis 96/53/EÜ sätestatud tehnilistele normidele vastavad sõidukid (see tähendab kuni 40 tonni kaaluvad sõidukid) „artikli 32 põhjal kõigist kvootide ja lubade kordadest“.
            
            
               Kuna alates 2005. aastast ei ole liikmesriikide vahel enam kvoote vaja jaotada, siis on määrus (EÜ) nr 2888/2000 aegunud ja tuleks kehtetuks tunnistada. 
            
            
               1.1.Määrus (EÜ) nr 685/2001
            
            
               Euroopa Liidu toimimise lepingu artikli 91 alusel sätestati määruses (EÜ) nr 685/2001 liikmesriikide vahel selliste lubade jaotamise eeskirjad, mis on ühendusele kättesaadavad vastavalt Euroopa Ühenduse ja Bulgaaria Vabariigi ning Euroopa Ühenduse ja Rumeenia vahel sõlmitud, kaupade autoveo teatavate tingimuste kehtestamist ja kombineeritud veo edendamist käsitlevate lepingute artikli 6 lõikele 2. 
            
            
               Kõnealune määrus on aegunud, sest Bulgaaria ja Rumeenia ühinesid Euroopa Liiduga ja nende kui liikmesriikide suhtes ei kohaldata enam autoveoturule juurdepääsul loasüsteemi.
            
            
               2.HUVITATUD ISIKUTEGA KONSULTEERIMISE JA MÕJU HINDAMISE TULEMUSED
            
            
               Ei ole asjakohane
            
            
               3.ETTEPANEKU ÕIGUSLIK KÜLG
            
            
               Käesoleva ettepanekuga tunnistatakse kehtetuks nõukogu määrus (EMÜ) nr 1101/89 ning määrused (EÜ) nr 685/2001 ja (EÜ) nr 2888/2000. 
            
         
         
            
               2016/0368 (COD)
            
            
               Ettepanek:
            
            
               EUROOPA PARLAMENDI JA NÕUKOGU MÄÄRUS
            
            
               millega tunnistatakse kehtetuks nõukogu määrus (EMÜ) nr 1101/89 ning määrused (EÜ) nr 2888/2000 ja (EÜ) nr 685/2001 
            
            
               (EMPs kohaldatav tekst)
            
            
               EUROOPA PARLAMENT JA EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 91,
            
            
               võttes arvesse Euroopa Komisjoni ettepanekut,
            
            
               olles edastanud seadusandliku akti eelnõu liikmesriikide parlamentidele,
            
            
               võttes arvesse Euroopa Majandus- ja Sotsiaalkomitee arvamust
                  1
               ,
            
            
               võttes arvesse Regioonide Komitee arvamust
                  2
               , 
            
            
               toimides seadusandliku tavamenetluse kohaselt
            
            
               ning arvestades järgmist:
            
            
               (1)Euroopa Parlament, Euroopa Liidu Nõukogu ja Euroopa Komisjon on kinnitanud oma ühist soovi õigusakte ajakohastada ja lihtsustada 13. aprilli 2016. aasta institutsioonidevahelises kokkuleppes parema õigusloome kohta
                  3
               .
            
            
               (2)Selleks et „puhastada“ õigustikku ja vähendada selle mahtu, on vaja seda korrapäraselt analüüsida ja teha kindlaks vananenud õigusaktid. Vananenud õigusaktide kehtetuks tunnistamine võimaldab säilitada läbipaistva ja selge õigusraamistiku, mida liikmesriikidel ja asjaomastel sidusrühmadel (käesoleval juhul autoveosektor) on lihtne kasutada.
            
            
               (3)Nõukogu võttis 1989. aastal vastu määruse (EMÜ) nr 1101/1989
                  4
               . Kümme aastat hiljem võttis nõukogu vastu määruse (EÜ) nr 718/1999,
                  5
                et tagada asjakohaste vahendite jätkuva kättesaadavuse siseveetranspordi sektoris ning haldamaks laevastiku mahtu. Kõnealune määrus hõlmas sama sisu nagu määrus (EMÜ) nr 1101/89, mida ei tunnistatud kehtetuks. 
            
            
               (4)Vastavalt 
               
                  Euroopa Ühenduse ja Šveitsi Konföderatsiooni vahelise kaupade ja reisijate raudtee- ja maanteeveo kokkuleppe
               
               
                  6
                artikli 8 lõikele 6 on kõik nõukogu direktiivis 96/53/EÜ
                  7
                sätestatud tehnilistele normidele vastavad sõidukid vabastatud kõigist kvootide ja lubade kordadest alates 1. jaanuarist 2005. Seega tuleks Euroopa Parlamendi ja nõukogu määrust (EÜ) nr 2888/2000,
                  8
                mis käsitleb Šveitsis sõitvatele rasketele kaubaveokitele lubade jaotamist, pidada aegunuks. 
            
            
               (5)Pärast seda, kui Bulgaaria Vabariik ja Rumeenia ühinesid Liiduga 1. jaanuaril 2007, ei ole Euroopa Parlamendi ja nõukogu määrus (EÜ) nr 685/2001
                  9
                enam vajalik, kuna neilt liikmesriikidelt ei nõuta enam kaupade autoveo ning kombineeritud veo edendamise loa hankimist.
            
            
               (6)Seetõttu tuleks nõukogu määrus (EMÜ) nr 1101/89 ning määrused (EÜ) nr 685/2001 ja (EÜ) nr 2888/2000 tunnistada kehtetuks,
            
            
               ON VASTU VÕTNUD KÄESOLEVA MÄÄRUSE:
            
         
         
            
               Artikkel 1
            
            
               Nõukogu määrus (EMÜ) nr 1101/89 ning määrused (EÜ) nr 2888/2000 ja (EÜ) nr 685/2001 tunnistatakse kehtetuks.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                  Euroopa Parlamendi nimel
                        Nõukogu nimel
               
               
                  president
                        eesistuja
               
            
         
         
            
                  
                     (1)
                  ELT C , , lk .
               
               
                  
                     (2)
                  ELT C , , lk .
               
               
                  
                     (3)
                  ELT L 123, 12.5.2016, lk 1.
               
               
                  
                     (4)
                  Nõukogu 27. aprilli 1989. aasta määrus (EMÜ) nr 1101/89 siseveetranspordi struktuurilise tõhustamise kohta (EÜT L 116, 28.4.1989, lk 25).
               
               
                  
                     (5)
                  Nõukogu 29. märtsi 1999. aasta määrus (EÜ) nr 718/1999, mis käsitleb ühenduse laevastiku mahutavuse poliitikat siseveetranspordi edendamiseks (EÜT L 90, 2.4.1999, lk 1).
               
               
                  
                     (6)
                  ELT L 114, 30.4.2002, lk 91.
               
               
                  
                     (7)
                  Nõukogu 25. juuli 1996. aasta direktiiv 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass (EÜT L 235, 17.9.1996, lk 59).
               
               
                  
                     (8)
                  Euroopa Parlamendi ja nõukogu 18. detsembri 2000. aasta määrus (EÜ) nr 2888/2000 Šveitsis sõitvatele raskeveokitele lubade jaotamise kohta (EÜT L 336, 30.12.2000, lk 9).
               
               
                  
                     (9)
                  Euroopa Parlamendi ja nõukogu 4. aprilli 2001. aasta määrus (EÜ) nr 685/2001 Euroopa Ühenduse ja Bulgaaria Vabariigi ning Euroopa Ühenduse ja Rumeenia vahel kaupade autoveo teatavate tingimuste kehtestamist ning kombineeritud veo edendamist käsitlevate lepingute kohaselt saadud lubade jaotamise kohta liikmesriikide vahel (EÜT L 108, 18.4.2001, lk 1).